Taman Negara Yangmingshan

**Taman Negara Yangmingshan** ialah taman negara ketiga yang ditubuhkan oleh Republik China, terletak di bawah bidang kuasa Lembaga Pembinaan dan Perancangan, dahulunya dikenali sebagai "Taman Negara Daiton" (1937-1945) yang ditubuhkan oleh kerajaan penjajah Jepun. Letaknya di dalam kawasan pinggiran kawasan metropolitan Taipei, mencakupi daerah-daerah Beitou dan Shilin di Bandaraya Taipei, dan daerah-daerah Wanli, Jinshan, Shimen, Sanzhi, dan Tamsui di Bandaraya Taipei Baru; dari segi geografi, ia tergolong dalam kawasan banjaran gunung berapi Datun. Rancangan Taman Negara Yangmingshan diumumkan pada 1 September 1985, dan pejabat pengurusannya ditubuhkan pada 16 September 1985. Setelah tiga tinjauan menyeluruh, didapati kawasan di bawah bidang kuasanya telah mencapai keluasan 11,338 hektar setakat tahun 2013.

## Sejarah
Yangmingshan pada mulanya dipanggil **Caoshan** (), merujuk kepada kawasan gunung-gunung Datun, Qixingshan, Shamao, dan Xiaoguanyin, dan bukan hanya mana-mana satu puncak gunung. PadaDinasti Qing, pihak kerajaan khuatir bahawa pihak tidak bertanggungjawab dapat bersembunyi di kawasan hutan untuk mencuri guna sumber belerang sehingga gunung itu dibakar secara berkala, maka seluruh kawasan gunung hanya dibenarkan menanam lalang seperti *[[Miscanthus]]* dan sebagainya.

Pada tahun 1932 sewaktu pemerintahan Jepun, Persatuan Taman Negara Daiton ditubuhkan, dan kawasan Gunung Datun pun termasuk dalam lingkungan taman negara. Pada 27 Disember 1937, **Taman Negara Daiton** ditubuhkan pada masa yang sama dengan dua taman negara yang lain iaitu Taroko dan Alishan, beroperasi sehingga Jepun menyerah kalah dalam Perang Dunia II pada tahun 1945.

Setelah kerajaan Kuomintang mengambil alih Taiwan, pada tahun 1950, Presiden Chiang Kai-shek, sempena memperingati ahli fikir Dinasti Ming yang bernama Wang Yangming, menukar nama kawasan Caoshan yang mencakupi gunung-gunung Datun, Qixingshan, Shamao, dan Xiaoguanyin, kepada **Yangmingshan.** Pada tahun 1962, Biro Kerja Raya Provinsi Taiwan ketika itu mula merancang kawasan taman negara seluas 28,400 hektar, termasuk Pantai Utara, Gunung Guanyin dan Banjaran Gunung Berapi Datun.

Pada 16 September 1985, setelah bertahun-tahun merancang dan menyelesaikan pertikaian sumber daya tanah, akhirnya **Taman Negara Yangmingshan** ditubuhkan secara rasmi. Kawasan lingkungannya tertumpu di pusat Banjaran Gunung Berapi Datun, tidak termasuk Gunung Guanyin dan Pantai Utara yang pernah dicakupi dari zaman penjajahan Jepun dan perancangan awal. Pada 17 Oktober 2002, Kawasan Pemandangan Negara Pantai Utara dan Gunung Guanyin dirancang secara berasingan oleh Biro Pelancongan Kementerian Pengangkutan dan Komunikasi.

## Galeri

Fail:Yangmingshan landscape.jpg|Matahari terbenam di Yangmingshan
Fail:Flower Clock, Yangmingshan.jpg|"Jam Bunga" Yangmingshan
Fail:Yang Ming Flower-clock Park.JPG|Air pancut di sebelah jam bunga di Taman Yangming
Fail:Yangmingshan Park.JPG|Musim bunga di Yangmingshan
Fail:Flowers in Yangmingshan Park 03.jpg|Musim bunga di Yangmingshan
Fail:Yangming Park 02.jpg|Musim Bunga Yangmingshan 2011
Fail:Yangmingshan sinjhong 001.jpg|Qingtiangang
Fail:Xiaoyoukeng in Yangmingshan (5383566621).jpg|Xiaoyoukeng
Fail:Xiaoyoukeng in Yangmingshan (5384179704).jpg|Xiaoyoukeng
Fail:Cingtiangang in Yangmingshan.JPG|Taman Qixingshan
Fail:Geothermal lake of Yangmingshan with the photographer.jpg|Tasik Geoterma di Taman Negara Yangmingshan
Fail:Yangmingshan National Park-jerry012320-1.jpg|Lalang *Miscanthus* mekar pada musim luruh di puncak Gunung Datun
Fail:硫磺谷地熱景觀區.jpg|Pemandangan geoterma Lembah Belerang
Fail:龍鳳谷地熱景觀區.jpg|Pemandangan geoterma Lembah Longfeng
Fail:Chihsingshan, Tatun volcanoes.jpg|Xiaoyoukeng dan Gunung Qixing
Fail:Fumarole with sulfur.jpg|Punca geoterma dan belerang di Taman Negara Yangmingshan
Fail:Dream lake1.jpg|Tasik Impian
Fail:Yangmingshan National Park Yiqunchen 20161221 065.jpg|Pancutan Asap Belerang Xiaoyoukeng
Fail:Yangmingshan National Park Rong-Yuan Lin 05.jpg|Arus sejuk hemisfera utara menyebabkan salji pada Januari 2016


## Rujukan